João Figueiredo

João Baptista da Oliveira Figueiredo (Rio de Janeiro, Brasil, 1918ko urtarrilaren 15a - 1999ko abenduaren 24a) brasildar politikari eta militarra izan zen.

 Biografia 

1964ko mugimendu militarrean parte hartu zuen. 1979tik aurrera gobernuko lehendakaria izan zen 1985 arte, eta liberalizazio politikoa bultzatu zuen (amnistia eman zien erregimen militarraren aurka agertu zirenei). Gobernuan zegoelarik, alderdi politikoak antolatu ziren berriro herrialdean. Estatuen gobernuetarako hauteskundeetan (1982), oposizioak postu garrantzitsuak lortu zituen, eta Parlamentuan ere presentzia handiagoa izan zuen. Konstituzioa erreformatzeko eta Errepublikako lehendakaritzarako zuzeneko hauteskundeak egiteko presio handia izan zuen arren, zeharkako hauteskunde-sistemari eutsi zion gobernuak. Arlo ekonomikoan, Latinoamerika osoari eragin zion atzerakada ekonomikoari aurre egin behar izan zion Brasilek.

 Erreferentziak 

Kategoria:Kariokak
Kategoria:Brasilgo presidenteak
Kategoria:Brasilgo militarrak
Kategoria:Brasilgo diktadura (1964-1985)
Kategoria:Rio de Janeiron hildakoak